text: Kender du noget til disse tyvekoster?
  08 juni 2016 kl. 10.01
  Syd- Østjyllands Politi har fundet en række smykker i forbindelse med ransagninger og anholdelse af tre mistænkte på adresser i Vejle. 
  Måske er det nogle af dine smykker, der ligger her, og som blev fundet ved ransagningen. 
  Smykkerne behøver dog ikke at stamme fra indbrud i Vejle, men kan være fra indbrud begået meget længere væk.
  - Vi fremviser smykkerne i håb om, at der sidder nogen derude, der kan genkende dem som deres egne eller har oplysninger, som kan lede smykkerne tilbage til rette ejermand, siger politikommissær Poul Steffensen i en pressemeddelelse onsdag. 
  - Vi har i forvejen fået genkendt en del smykker fra gerningssteder i og omkring Vejle-området, og vi har fortsat to varetægtsfængslet, så fremlysningen af billederne er en del af efterforskningsarbejdet, slutter politikommissæren.
  Hvis du genkender smykkerne, eller har oplysninger i sagen, så kontakt Sydøstjyllands Politi på telefon 1-1-4.
  Hjælp Sydøstjyllands Politi: Genkender du disse smykker? https://t.co/l7Z9t3wbv1 pic.twitter.com/M7C6uVQpA9
  
  